296 
ligesaamange Kjødgrave , flere Ildsteder med forkullede Træ- 
stumper, nogle Rævefælder o. s. v. 
Med Undtagelse af en enkelt firkantet «Teltring», som den 
foranfor omtalte, vare alle Teltringene ved Havnen runde og 
havde en Diameter af 10—12 Fod. Den nærmest Indgangen 
værende Halvdel var ved en Række Sten skilt fra Brixen og 
belagt med flade Sten, undertiden med en Gang hen til Indgangen. 
Forraadskamrene (Kjodgravene) udmærkede sig ved den 
Omhu, med hvilken Stenene vare lagte. 1 nogle af dem, der 
saae ud til at være urørte, siden Forraadet blev nedlagt, fandtes 
endnu Spæk, Fjer, Renhaar og Knogler m. m. Forøvrigt laa 
omkring paa Pladsen mange Knogler, Stumper af Renhorn og 
Hvalben, Tænder, Træstykker og lignende. 
Et lille Stykke Vej Øst for Havnen paa SO.-Pynten af 
Danmarks 0 laa mange store Hvalknogler, og tæt ved dem flere 
meget store Kjødgrave. 
Vi havde altsaa ialt fundet c. 50 Viliterhuse fordelte paa 
7 Bopladser. Det fremgik af Undersøgelserne, at Eskimoerne 
her have benyttet usædvanlig smaa Huse. Det største af os 
maalte Hus (ved Cap Stewart) var 12 Fod x 8 V 2 Fod (indven¬ 
digt Maal), det mindste (paa Gaasepynt) 5 Fod x 8 Fod. 
Husene havde deres største Udstrækning i Dybden, og Indgangen 
laa paa en af de smalle Sider. Bagvæggen var i Almindelighed 
lidt bredere end Forvæggen. Langs Muren var dannet et Underlag 
af Sten, c. 30" bredt. Brixens Højde over Jorden har ikke 
været synderlig stor, daStenene til Underlaget hvilede paa Jorden. 
I de fleste af Husene var der til venstre for Indgangen 
langs den ene Sidevæg bygget en lille Sidebrix, der stødte op 
til Hovedbrixen. Denne Sidebrix har aabenbart afgivet Plads til 
Lampe, Spæk o. 1. 
I Murene paa Siderne var der undertiden dannet smaa 
Hylder eller Nicher, i hvilke der fandtes en Mængde Knogler. 
